procesaur/Wiki.mk huggingface dataset:
Милан Стаматовски

Милан Стаматовски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно земјоделско семејство. По завршеното основно училиште се занимавал со земјоделство, а работел и како рудар во Радуша. Од почетокот на 1943 година, организирано работел против окупаторот. Материјално ги помагал партизаните. Кон крајот на летото 1943 година и самиот стапил во Шарпланинскиот партизански одред. Со главнината на одредот, во септември истата година, заминал за Западна Македонија. По некое време дел од одредот на Шар Планина бил провален и разбиен. Тој добил задача да оди по селата да воспостави врска. Откако ја извршил задачата се вратил на Шар Планина, но не успеал да се поврзе со одредот. Во меѓувреме одредот заминал за Штрпце. Како илегалец живеел во околината на своето село. Пролетта 1944 година се приклучил кон новата партизанска група, развивајќи политичка активност по селата. При извршување на една добиена задача во април 1944 година попаднал во заседа. Бугарските фашисти го заробиле, а потоа го одвеле во Скопската полиција и душмански го претепале. Иако познавал многу партизански соработници, ништо не признал на бугарскиот окупатор. Затоа бугарската фашистичка полиција го стрелала близу Штрпце, каде бил доведен за да ги предаде активистите на НОВ.
2 Поврзано
Стрелани во втората провала (април, 1944 година) од страна на бугарската полиција биле ѝ:
* Трипун Димитровски
*Среќко Богоевски
* Петар Богоевски
* Трајан Милошевски
* Атанас Крстевски
* Трајан Блажевски
* Саве Серафимовски
*Коце Трпчевски
3 Наводи
Тодор Станковиќ

Тодор Трајка Станковиќ ( во — во ) — македонски и српски партизан, борец за слобода на Македонија и учесник во НОВ.
1 Животопис
Се преселил во Маџари, Скопско. Во НОВ и ПОЈ стапил во јули 1944 година, во Единаесеттата бујановачка бригада со која се борел во Скопска Црна Гора против силните балистички сили. По основањето на Шеснаесеттата македонска ударна бригада продолжил да учествува во крвавите борби против балистичките банди и германските единици. По ослободувањето на Скопје заминал на Сремскиот фронт. Таму учествувал во сите борби. Храбро загинал во борбите против Германците на реката Дрина, во Босна.
2 Наводи
Бане Стефановски

Бане Стефановски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно градско семејство. Основно училиште завршил во родниот град, а гимназија учел во Скопје, каде се доселил по окупацијата на Македонија. Во Скопје се поврзал со напредното движење. Станал член на скоевската организација. Извршувал разни задачи, а учествувал во опфаќање на нови младинци во ослободителното движење, собирал народна помош, растурал летоци и други слични активности. Како проверен и бескомпромисен борец во тешката илегална борба добил и посебни задолженија. Средношколската организација го задолжила да се зачлени во фашистичките младински организации, ''Браник'' и ''Отец Паисиј'' и да собира податоци за нивната дејност и внатрешно да ги разбива. И оваа деликатна задача успешно ја извршил. Во 1942 година бил откриен и затворен од окупаторската бугарска фашистичка полиција. Бил подложен на ѕверско мачење. Неговите соборци, слушајќи за тешкото мачење загрижено се прашувале дали ќе издржи или ќе ја предаде организација. Иако бил само на седумнаесет години, тој храбро издржал до смрт. Агентите по ѕверското мачење го убиле, а потоа го изнеле кон Кисела Вода и инсценирале убиство при бегство.
Една улица во неговиот роден град Тетово, е именувана со неговото име.
2 Наводи
Спасе Стефановски

Спасе Стефановски ( во — во ) — македонски партизан, борец за слобода на Македонија и учесник во НОВ.
1 Животопис
Во Треттата македонска ударна бригада стапил во септември 1944 година. Со неа учествувал во завршните операции за ослободувањето на Македонија. Кога воените единици добиле заслужен одмор, бил префрлен во КНОЈ. Овие единици го обезбедувале мирниот живот на населението, уништувајќи ги уфрлените терористички банди. Во борбите против овие платенички групи, прикажал извонредна храброст. Загина во несреќен случај, во јуни 1945 година.
2 Наводи
Софи Хана

Софи Хана (родена 1971 година) е британска поетеса и романописец. Од 1997 до 1999 година беше соработник во креативните уметности на колеџот Тринити, во Кембриџ и помеѓу 1999 и 2001 година помлад научен соработник на колеџот Волфсон во Оксфорд . Живее со нејзиниот сопруг и двете деца во Кембриџ .
1 Биографија
Софи Хана е родена во Манчестер, Англија; нејзиниот татко бил академикот Норман Герас, а мајка ѝ е авторката Адел Герас. Учела во основното училиште Бивер Роуд во Дидсбери и на Универзитетот во Манчестер.
2 Публикации
Хана ја објави својата прва поетска книга ''„Херојот и девојчето од соседната врата“'' на 24-годишна возраст. Нејзиниот стил често се споредува со лесниот стих на Венди Коуп и надреализмот на Луис Керол. Темите на нејзините песни имаат наклонетост кон личното, користи класични римски шеми со наместа потценета духовитост, хумор и топлина. Објавила пет збирки поезија. Во 2004 година беше прогласена за една од поетите од следната генерација на Друштвото за поезија.
Иако Хана е автор на книга за деца, попозната е по своите психолошки криминалистички романи. Нејзиниот прв роман „ ''Мало лице“'' е објавен во 2006 година и е продаден во повеќе од 100.000 примероци. Нејзиниот петти криминалистички роман „ ''Трајна штета“'' беше објавен во Велика Британија на 17 февруари 2011 година.''Kind of Cruel'', нејзиниот седми психолошки трилер во кој се појавуваат ликовите Симон Вотерхаус и Чарли Зајлер, беше објавен во 2012 година.
Нејзиниот роман ''„Точката на спасување“ од'' 2008 година изработен за ТВ како дводелна драма ''„Чувствителна на случајот“'' прикажана е на 2 и 3 мај 2011 година на мрежата ITV на Велика Британија. Во него игра Оливија Вилијамс во главната улога на Д.С. Чарли Зајлер и Дарен Бојд како Симон Вотерхаус. Првото прикажување имаше 5,4 милиони гледачи. Втората приказна во два дела базирана на ''„Другата половина живот“,'' беше прикажана на 12 и 13 јули 2012 година.
Покрај дела што ги измислила сама, Хана има напишано и серија романи базирани на Херкул Поаро на Агата Кристи. Таа се осврна на ваквите дела како продолжение, поджанр на крими-романот . Таа го разработи овој поджанр додека разгледуваше примери напишани од Нгајо Марш / Стела Дафи и Дороти Сајерс / Џил Патон Волш .
Хана превела три детски сликовници од шведски јазик, и напишала книга во жанрот социјална психологија под наслов ''Како да одржиш негодување: од огорченост до задоволство: моќта негодувањата да го трансформира твојот живот'' .
3 Други професионални активности
Хана учествувала во создавањето магистерски степен по пишување крими и трилер на Универзитетот во Кембриџ каде е главен наставник и директор на курсот.
4 Дела
4.1 За деца
*''Морков од златната рипка'', илустриран од Жан Бајлис (Хамиш Хамилтон, 1992)
*''The Box Room: поеми за деца'' (Orchard Books, 2001)
; Преводи
Сликовниците Моомин на шведски јазик напишани и илустрирани од Тове Јансон .
4.1.1 Херкул Поаро
* '''' (2020)
* 2020)
* '''' (2020)
*''Убиствата во Кингфишер Хил'' (2021)
4.1.2 Збирки раскази
*''Фантастична книга за тајните на сите'' (2008)
*''Нешто долу: Шест приказни за домашниот терор'' (2012)
*''Книга за посетители'' (2015)
Петре Стефков

Петре Коцев Стефков ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно семејство. Завршил основно училиште, по што изучил занает, а подоцна работел како чевлар. На 1 август 1944 година стапил во Треттата македонска ударна бригада. Со неа учествувал во сите борби. На 9 септември 1944 година учествувал во разоружувањето на бугарската окупаторска дивизија, а подоцна водел борби против балистите на Водно и покрај Треска. Бил учесник и во борбите за ослободување на Велес, како ѝ во големите улични борби на 13 ноември 1944 година, кога бил ослободен неговиот роден град, Скопје. Потоа, Бригадата заминала за Срем каде во тешките борби за ослободување на уште неослободените краишта на Југославија, храбро загинал.
2 Наводи
Александар Стојановиќ (партизан)

Александар Владо Стојановиќ ( во — во ) — македонски партизан, борец за слобода на Македонија и учесник во НОВ.
1 Животопис
Во родното место завршил основно училиште и седми клас гимназија. Војната му попречила да го дооформи своето образование. На 9 септември 1944 година стапил во редовите на Дванаесеттата македонска ударна бригада. Со Бригадата учествувал во сите позначајни борби и акции против непријателот. Бил учесник во борбите против балистите на Водно, Треска како и во акциите за уништување на сообраќајниците и крстосниците, по кои се движеле германските единици. Учествувал во уличните борби за ослободувањето на Скопје. Потоа ја продолжил борбата против балистите кон Тетово. Во акциите против истиот непријател на Косово, храбро загинал кон крајот на 1944 година.
2 Наводи
Кревање тегови на Летните олимписки игри 2020

Кревањето тегови на Летните олимписки игри 2020 во Токио се одржало од 24 јули до 4 август 2021 година во Меѓународниот форум во Токио.
1 Распоред
+
Дата 24 јул 25 јул 26 јул 27 јул 28 јул 29 јул 30 јул 31 јул 1 авг 2 авг 3 авг 4 авг
Мажи 61кг, Ф
Мажи 67кг, Ф
Мажи 73кг, Ф
Мажи 81кг, Ф
Мажи 96кг, Ф
Мажи 109кг, Ф
Мажи 109+кг, Ф
Жени 49кг, Ф
Жени 55кг, Ф
Жени 59кг, Ф
Жени 64кг, Ф
Жени 76кг, Ф
Жени 87кг, Ф
Жени 87+кг, Ф
2 Промени
Вкупниот број на златни медали е намален од 15 на 14, откако една дисциплина во машка конкуренција била елиминирана.
Во јули 2018, IWF објавила нови официјални категории во кревање тегови.
3 Земји учеснички
***************************************************************************
4 Медалисти
Најдо Стојановски

Најдо Стојанов Стојановски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно семејство. Завршил основно училиште, а подоцна се занимавал со земјоделство. По ослободувањето на Скопје стапил во Шеснаесеттата македонска ударна бригада, што била во состав на Четириесет и втората македонска ударна дивизија. Учествувал во ослободувањето на уште неослободените краишта на Југославија, како и во пробивот на Сремскиот фронт кај Шид, Товарник и Винковци. Загинал на 16 април 1945 година, во борбата кај Врпоље. Бил закопан на борбената позиција.
2 Наводи
Аруба на Летните олимписки игри 2004

Аруба испрати делегација да се натпреварува на Летните олимписки игри 2004 во Атина, Грција од 13 до 29 август 2004 година. Учеството на делегацијата на Олимписките игри во Атина го одбележало петтиот настап на Аруба на Летните олимписки игри од дебито на холандската колонија на Летните олимписки игри во Сеул, Јужна Кореја во 1988 година. Четворица атлетичари (тројца мажи и една жена) се натпреварувале во три спортови ( Пјер де Виндт во атлетика, Дејви Бислик и Рошендра Вролијк во пливање и кревање тегови на Иснардо Фаро). Ниту еден од атлетичарите не успеал да се пласира во следната фаза, со тоа ниту да освои медал. Рошендра Вролијк го носела знамето на Аруба на церемониите.
1 Атлетика
;;; Клуч
;;* Белешка - Дадените дисциплини се за групната фаза на спортистот
;;* П = Квалификувани за следната фаза
;;* q = Квалификуван за следната фаза како најбрз губитник ''или'', на теренски настани, по позиција без постигнување на квалификациската цел
;;* NR = Национален рекорд
;;* N / A = Фазата не е применлива за настанот
;;* Bye = Од спортистот не се бара да се натпреварува во фаза
Атлетичар, Настан, Квалификација, Четвртфинале, Полуфинале, Финале
Резултат, Место, Резултат, Место, Резултат, Место, Резултат, Место
Пјер де Винд, Мажи 100 м, 11.02, 6, Не се квалификувал за следната фаза
2 Пливање
Атлетичар, Настан, Квалификација, Полуфинале, Финале
Време, Место, Време, Место, Време, Место
Дејви Бислик, 100 м делфин, 57,85, 56, Не се квалификувал за следната фаза
Рошендра Вролијк, 50 м слободен стил, 28.43, 49, Не се квалификувала за следната фаза
3 Кревање тежина
Атлетичар, Настан, Еден потег, Постепено, Вкупно, Место
Резултат, Ранг, Резултат, Ранг
Иснардо Фаро, Машки 94 кг, 140, 22, 167,5, 19, 307,5, 19
Стојан Стојаноски

Стојан Танасков Стојаноски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од градско сиромашно семејство. По завршувањето на основното училиште не продолжил да се школува, туку бил принуден да бара работа. Пред војната се доселил во Скопје. Прво работел во магацините на железницата, а подоцна во пиварата. Во 1941 година организирано се вклучил во борба против окупаторот, преку партиската организација на железницата. Учествувал во разни акции на работничката класа. Собирал народна помош за потребите на ослободителната борба, учествувал во штрајковите на железничарите како и во саботажите со кои бил попречуван железничкиот сообраќај. Ги одржувал врските со илегалците и им правел разни услуги. Кога неговата активност била откриена, бил принуден да заминe со партизаните. Стапил во редовите на Тиквешкиот партизански одред во 1943 година. Како дел од Првата македонско-косовска ударна бригада, учествувал во славниот Богомилски поход. Во борбите бил храбар, а по карактер бил скромен, додека во борбената активност важел за крајно конспиративен. Меѓу партизаните бил познат како весел, ведар и дружељубив. На враќањето од Егејска Македонија, Бригадата водела тешка борба против бугарската фашистичка војска и полиција кај местото Велмеј, Охридско. Како пушкомитралезец дал голем придонес убивајќи повеќе бугарски војници. Во текот на борбата бил тешко ранет, но продолжил да се бори, сè додека храбро не загинал. Фашистичките единици имале големи загуби. На самото боиште оставиле околу 60 мртви бугарски војници.
2 Наводи
Ангола на Летните олимписки игри 2004

Ангола учествувала на Летните олимписки игри 2004 во Атина, Грција од 13 до 29 август 2004 година.
1 Атлетика
Анголските атлетичари имале постигнато квалификациски стандарди во следните атлетски дисциплини (најмногу до 3 спортисти во секоја од дисциплините според „А“ стандардот и 1 според „Б“ стандардот):;; Клуч
;* Белешка - Дадените дисциплини се за групната фаза на спортистот
;* П = Квалификувани за следната фаза
;* q = Квалификуван за следната фаза како најбрз губитник ''или'', на теренски настани, по позиција без постигнување на квалификациската цел
;* NR = Национален рекорд
;* N / A = Фазата не е применлива за настанот
;* Bye = Од спортистот не се бара да се натпреварува во фаза
; Мажи
Атлетичар, Настан, Финале
Резултат, Место
Жоао Н’Тјамба, Маратон, 2:23:56, 53
; Жени
Атлетичар, Настан, Квалификација, Полуфинале, Финале
Резултат, Место, Резултат, Место, Резултат, Место
Роза Саул, 1500 м, Не се квалификувала за следната фаза
2 Кошарка
Ангола во кошарка учествувала во машка конкуренција.
2.1 Машки турнир
; Групна фаза
, , ,
15 август
Ангола, 73&ndash;78, Литванија
17 август
Австралија, 83&ndash;59, Ангола
19 август
Порторико, 83&ndash;80, Ангола
21 август
Ангола, 56&ndash;88, Грција
Репрезентација, ! Бодови, ! Натпревари, ! Победи, ! Порази, ! К+, ! К-
10, 5, 5, 0, 468, 414
8, 5, 3, 2, 389, 343
8, 5, 3, 2, 410, 411
8, 5, 3, 2, 412, 395
6, 5, 1, 4, 388, 411
5, 5, 0, 5, 327, 415
3 Ракомет
3.1 Женски турнир
Ангола во ракомет учествувала во женска конкуренција.
Тим, Нат, Поб, Нер, Пор, ДГ, ПГ, Бод
4, 3, 0, 1, 135, 103, 7
4, 3, 0, 1, 125, 98, 7
4, 2, 2, 0, 105, 106, 4
4, 0, 3, 1, 86, 110, 1
4, 0, 3, 1, 97, 131, 1
, , ,
15 август, 19:30, Шпанија, 24 - 24
19 август, 14:30, 30 - 40, Јужна Кореја
21 август, 14:30, 21 - 29, Франција
23 август, 21:30, Данска, 38 - 22
4 Џудо
Атлетичар, Настан, Шеснаесетфинале, Осминафинале, Четвртфинале, Полуфинале, 1, 2, 3, Финале
Противничкирезултат, Противничкирезултат, Противничкирезултат, Противничкирезултат, Противничкирезултат, Противничкирезултат, Противничкирезултат, Противничкирезултат, Место
Антонија Мореира, до 70 кг., W 1010–0000, L 0010–1001, Не се квалификувал за следната фаза
5 Пливање
; Мажи
Атлетичар, Настан, Квалификација, Полуфинале, Конечно
Време, Место, Време, Место, Време, Место
Луис Матијас, 100 м пеперутка, 58,92, 57, Не се квалификувал за следната фаза
Цветан Стојановски

Цветан Стојановски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно семејство. По завршувањето на основното училиште се занимавал со земјоделство. По ослободувањето на Македонија, како дел од Шеснаесеттата македонска ударна бригада заминал за Земун каде со успех завршил воена обука. На 12 април 1945 година во големата борба за пробив на Сремскиот фронт, храбро загинал кај Илинци.
2 Наводи
Киро Стојановски

Киро Цветков Стојановски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно семејство. Завршил основно училиште, а подоцна се занимавал со земјоделство, обработувајќи ги нивите во Јурумлери, каде семејството му се преселило. На 20 ноември 1944 година стапил во Шеснаесеттата македонска ударна бригада. Со неа заминал на Косово и учествувал во ликвидирањето на заостанатите балистички банди. По успешно извршената борбена задача, заминал за Земун каде посетувал и завршил тримесечна воена обука. Бил учесник во големиот пробив на Сремскиот фронт и во наредните големи борби за ослободување на повеќе села и градови. На 16 април 1945 година во битката за ослободување на Врпоље, нагазил на мина и загинал. Бил закопан кај Врпоље, а подоцна посмртните останки му биле пренесени во Јурумлери.
2 Наводи
Темелко Стојановски

Темелко Стојановски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно семејство. На 10 септември 1944 година стапил во Дополнителната бригада, а подоцна се префрлил во Шеснаесеттата македонска ударна бригада. Со неа учествувал во успешните борби на Скопска Црна Гора и Косово, каде биле разоружани и ликвидирани заостанатите балистички банди. Потоа во близина на Белград ја завршил обуката во ракувањето со новоприменото оружје. Бил учесник во големиот пробив на Сремскиот фронт. Загинал на 27 април, 1945 година во битката за ослободување на Дуго Село.
2 Наводи
Теквондо на Летните олимписки игри 2004

1 Табела на медали
1.1 Медалисти
1.1.1 Мажи
Дисциплина, Злото, Сребро, Бронза
До 58 кг
До 68 кг
До 80 кг
Свыше 80 кг
1.1.2 Жени
Дисциплина, Злото, Сребро, Бронза
До 49 кг
До 57 кг
До 67 кг
67+ кг
Љубе Стоиљковиќ

Љубе Симе Стоиљковиќ ( во — во ) — македонски партизан, борец за слобода на Македонија и учесник во НОВ.
1 Животопис
По завршеното основно училиште работел како општ работник. На 1 август 1944 година стапил во Треттата македонска ударна бригада. Учествувал во сите борби на Бригадата. По капитулацијата на фашистичка Бугарија, учествувал во разоружувањето на повеќето бугарски полкови. Во почетокот на октомври 1944 година учествувал во борбите против Германците на Страцин, каде на 4 октомври 1944 година храбро загинал.
2 Наводи
Благоја Тапарчев

Благоја Нешов Тапарчев ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од многу сиромашно семејство. Откако го завршил основното училиште, се занимавал со земјоделство. По доаѓањето на Шеснаесеттата македонска ударна бригада во овој крај, на 21 септември 1944 година стапил во третата чета на првиот баталјон на истата. Честопати доброволно учествувал во акциите против балистите и германските моторизирани колони, што се повлекувале низ Качаничката Клисура. По ослободувањето на Македонија со Бригадата заминал за Војводина, каде учествувал во пробивот на Сремскиот фронт. Загинал на 16 април 1945 година во една битка за ослободување на Будровци. Посмртните останки му биле пренесени ѝ закопани во родното село.
2 Наводи
Стојан Тенов

Стојан Тошев Тенов ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно семејство. Откако завршил основно училиште се занимавал со земјоделство и чување на добиток. Есента 1944 година стапил во Шеснаесеттата македонска ударна бригада. Со неа земал учество во сите борби на Скопска Црна Гора против балистите и Германците. По ослободувањето на Македонија, ги продолжил борбите за ликвидирање на заостанатите балистички банди на Косово. Потоа заминал за Војводина и бил учесник во големиот пробив на Сремскиот фронт. Во еден jypиш, бил тешко ранет. Од добиените рани, есента 1945 година починал во своето село, Кучевиште, каде бил ѝ погребан.
2 Наводи
Илија Таневски

Илија Петков Таневски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно семејство. Основно училиште завршил во селото. На 13 ноември 1944 година по ослободувањето на Скопје, стапил во Шеснаесеттата македонска ударна бригада. Со неа заминал на Сремскиот фронт и учествувал во завршните операции за ослободување на неослободените делови на Југославија. По пробивот на Сремскиот фронт, храбро загинал во една битка против фашистичките сили пред Загреб, во почетокот на мај 1945 година.
2 Поврзано
* Миле З. Таневски
* Елен П. Таневски
3 Наводи
Никола Тодоровски

Никола Славев Тодоровски (Скопје, — во ) — македонски партизан, борец за слобода на Македонија и учесник во НОВ.
1 Животопис
Потекнувал од градско сиромашно семејство. Изучил занает и се вработил во градот како столар. Во составот на Петнаесеттиот македонски корпус учествувал во борбите против окупаторот и домашните предавници (четници, балисти, контрачетници, усташи). Бил учесник во пробивот на Сремскиот фронт на 12 април 1945 година. Загинал во битката за ослободување на Винковци, пред влезот на самиот град.
2 Наводи
Илија Тодоровски (партизан)

Илија Петков Тодоровски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно семејство. Завршил основно училиште, а подоцна се занимавал со земјоделство. По ослободувањето на Македонија стапил во Шеснаесеттата македонска ударна бригада, со која заминал на Косово каде учествувал во акциите за ликвидирање на балистичките банди. Потоа заминал за Срем, каде претходно завршил обука за ракување со новоприменото оружје. Со Бригадата учествувал во пробивот на Сремскиот фронт. Загинал во битката за ослободување на Банова Јаруга.
2 Наводи
Атанас Топаловски

Атанас Илија Топаловски ( во — во ) — македонски партизан, борец за слобода на Македонија и учесник во НОВ.
1 Животопис
Завршил основно образование во Дебар, а потоа со семејството се преселил во Скопје. Најпрво учел во Трговска академија во Битола, а потоа во Скопје. Уште како ученик, активно учествувал во сите акции на средношколската младина против окупаторот. Неговата активност бил откриена ѝ поради тоа бил затворен од окупаторската бугарска фашистичка полиција. Во затворот бил доста мачен. Во август 1944 година, стапил во борбените редови на Дванаесеттата македонска ударна бригада. Бил поставен за политички комесар на првата чета, во првиот баталјон. Бил учесник и во уличните борби за ослободување на Скопје. Потоа учествувал во борбите против балистите во близина на Сарај. Храбро загинал во акцијата за разоружување на балистичките банди во Тетово, кога била извршена блокада на градот. Неговите посмртни останки биле пренесени и закопани на скопските партизански гробишта.
2 Наводи
Благоја Трајанов

Благоја Милчов Трајанов ( во — во ) — македонски партизан, борец за слобода на Македонија и учесник во НОВ.
1 Животопис
Израснал во сиромашно семејство. Основно училиште завршил во селото. Имале малку ѝ неплодна земја ѝ поради тоа бил принуден да се занимава со сточарство, продавање на дрва и слично. Во 1941-1942 година на терените околу неговото село биле основани и дејствувале Првиот и Вториот скопски партизански одред. Во меѓувреме добил повик и заминал на отслужување на воениот рок во бугарската окупаторска војска. На 10 јануари 1942 година избегал од единицата и стапил во Сврлишкиот партизански одред, со кој учествувал во многубројни акции и борби против окупаторот. Во една од тие борби есента 1942 година храбро загинал кај месноста Црна Трава, во близина на Врање.
2 Наводи
Атенодор од Соле

Атенодор од Соле (|Ἀθηνόδωρος ὁ Σολεύς) — старогрчки философ, припадник на стоицизмот , кој живеел во 3 век п.н.е.
Атенодор (чиј татко, исто така го носел истото име) е роден во градот Соле, на Сицилија. Тој бил ученик на Зенон и другар на Хризип, уште еден ученик на Зенон. Атенодор бил брат на поетот Арат од Соле кој, исто така, бил следбеник на учењето на Зенон. Се верува дека на Атенодор му било посветено делото на Хризип „За крајните поставки“ (|Περὶ τῶν ϰαταγορευτιϰῶν).
Благоја Трајков

Благоја Јанков Трајков ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно семејство. Завршил основно училиште и поради материјални причини не можел да го продолжи учењето ѝ изучил занает. Веднаш по окупацијата на Македонија, организирано се вклучил во ослободителното движење. Учествувал во илегалните акции на младината во собирање на народна помош, што се испраќала за партизаните или се користела за издржување на илегалците, растурал летоци по скопските куќи и слично. Кон крајот на септември 1943 година стапил во Шарпланинскиот партизански одред. Пред самото негово доаѓање, главнината на Шарпланинскиот одред заминала за Дебарца, каде учествувале во формирањето на Првата македонско-косовска бригада. Бугарската фашистичка полиција преку еден шпион кој бил уфрлен во Шарпланинскиот одред, успеала да го опколи со многубројна војска, полиција и контрачетници. Во нерамномерна борба што потем се развила, изгинале многу борци меѓу кои бил и Благоја Трајков.
2 Наводи
Тодор Трајановски

Тодор Мицков Трајановски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно семејство. Завршил основно образование, а потоа се занимавал со земјоделство и сточарство. По ослободувањето на Скопје, на 22 ноември 1944 година, стапил во првиот баталјон на Треттата македонска ударна бригада. Во состав на истата учествувал во акциите кај Бујановац за разоружување на балистичките банди. Потоа заминал за Земун, каде со успех ја завршил воено-стручната и политичката обука. Кога неговата единица тргнала за Сремскиот фронт, бил веќе болен. Поради тоа раководството му понудило да остане во Земун. Меѓутоа, тој не сакал да се оддели од своите другари ѝ им се придружил. По пристигањето на фронтот, иако физички слаб учествувал во првите борбени линии во пробивот на фронтот кај Шид - Товарник. На 16 април 1945 година во борбата за ослободување на Врпоље, храбро загинал. Бил закопан кај Врпоље, но подоцна неговите посмртни останки биле пренесени во Миладиновци.
2 Наводи
Никола Трајков

Никола Лазов Трајков ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од бедно семејство. Заврши основно училиште, а потоа станал општ работник. На 15 декември 1944 година, по ослободувањето на Македонија, стапил во XV македонски корпус со кој заминал за Срем, каде завршил воена обука за ракување со новото оружје. Учествувал во пробивот на Сремскиот фронт и во гонењето на разбиените германски единици. Ја доживел капитулацијата на Германија и предавањето на големите германски единици. Југославија била слободна. Неговата единица добила задача да учествува во ликвидирањето на преостанатите четнички групи во Србија. Во една од акциите против четниците храбро загинал во близината на Чачак.
2 Наводи
Голф на Летните олимписки игри 2020

Голфот на Летните олимписки игри 2020 во Токио, Јапонија ќе биде опфатен со два настани, поединечни турнири за мажи и жени.
Голфот се вратил во олимписката програма на претходните игри, за првпат по далечната 1904 година. Квалификацискиот систем за игрите во 2020 година и форматот на натпреварување на настаните биле истите оние кои што биле користени во 2016 година. 60 играчи се квалификувале за секој настан, кој се состоел од индивидуален турнир за играње со 72 дупки, одигран во текот на четири дена. Машкиот турнир се одиграл прв, почнувајќи од 29 јули, а женскиот започнал на 4 август.
1 Место
Турнирите се играле во Источниот дел на Јапонија во Касумигасеки кантри клубот.
2 Квалификации
Квалификациите биле врз основа на светските рангирања на 21 јуни 2021 година (мажи) и 28 јуни 2021 година (жени), со вкупно 60 играчи кои се квалификувале за машкиот и женскиот настан. Првите 15 играчи од секој пол се квалификувале, со ограничување од по четири голфери по земја коишто би можеле да се квалификуваат на овој начин. Останатите места им припаднале на највисоко рангираните играчи од земјите кои сè уште немале двајца играчи квалификувани за овој спорт. Меѓународната голферска федерација (ИГФ) гарантирала дека ќе се квалификува најмалку еден голф играч од земјата домаќин како и од секој географски регион (Африка, Америка, Азија, Европа и Океанија). ИГФ објавила неделни списоци на квалификации врз основа на тековните рангирања за мажи и жени.
3 Распоред
1Р, Прва рунда, 2Р, Втора рунда, 3Р, Трета рунда, 4Р, Четврта рунда/Финале
Турнир↓/Дата → 29 јул 30 јул 31 јул 1 авг 2 авг 3 авг 4 авг 5 авг 6 авг 7 авг
Мажи поединечно, 1Р, 2Р, 3Р, 4Р
Жени поединечно, 1Р, 2Р, 3Р, 4Р
4 Земји учеснички
******************************************
5 Освојувачи на медали
5.1 Медалисти по настани
Мажи поединечно
Панетиј

Панетиј (грчки: Παναίτιος; околу 185 п.н.е. — околу 110/109 п.н.е.) — старогрчки философ, припадник на стоицизмот.
1 Животопис
Панетиј бил по потекло од Линд, на островот Родос. Тој бил најстариот син на Никагора, дорски свештеник. Неговото семејство уживало висок углед истакнувајќи се во борбите и во спортот. Pресудно влијание во неговиот живот имале престојот во Рим и познанството со повеќе влијателни Римјани, а особено со Гај Лелиј и со неговиот пријател Публиј Корнелиј Скипион (Скипион Африканецот Помладиот. Кога во 146 п.н.е., Скипион заминал на пат на Истокот за да ги испита политичките прилики, Пенетиј му се придружил повеќе од една година тие патувале низ Египет, Сирија, Пергам, Хелада и Родос. Подоцна, меѓу 142 п.н.е. и 140 п.н.е., во станот на Скипион, Панетиј се среќавал со историчарот Полибиј, кој се одликувал со оригинални сфаќања за историската нужност од римската власт над тогашниот свет. Панетиј уживал голем углед кај римската аристократија (на пример, Цицерон го нарекува ''vel princeps eius, sc. Stoicae disciplinae'' и ''gravissimus Stoicorum'') за која тој и Скипион биле пример на пријателство меѓу државниците и философите. Последните години од животот, Панетиј престојувал делумно во Рим а делумно во Атина, но најпосле се преселил во Атина.
2 Творештво
Панетиј бил најистакнатиот ученик на Антипатар од Тарс (кого го наследил како схоларх) и со него почнува средниот период на стоичката школа. Освен Антипатар, Панетиј ги слушал во Пергам предавањата на Кратет од Мал, а подоцна во Атина го слушал Диоген. Притоа, освен списите на стоичката школа, тој ги познавал и другите философски учења така што Цицерон за него напишал: „Semper habuit in ore Platonem, Aristotelem, Xenocraten, Theophrastum, Dicaearchum, ut ipsius scripta declarant“ (''De fin''. IV 28, 79). Во Рим, заедно со неговиот соработник Гај Блосиј, Панетиј го раширил стоицизмот. Во последните години од животот, Панетиј се вратил во Атина каде му помагал на остарениот Антипатар во наставата, а по неговата смрт станал управник на стоичката школа. Најважното дело на Панетиј било „За она што доликува“ (πерί τού καυήκοντος) во кое, според Цицерон, „sine controversia de oficiis accuratissime disputavit“ (''De off''. III 2, 7) и кое Цицерон слободно го преработил во првата и втората глава од своето дело „За должностите“. Други поважни дела на Панетиј биле: „За евтимијата“, „За философските правци“, „За промислата“ и „За Сократ и сократовците“. Фрагментите од делата на Панетиј ги објавил H. N. Fowler во 1885 година. Исто така, Панетиј оставил поголем број ученици и следбеници, како: Квинт Мукиј Скевола, Г. Фаниј, П. Рутилиј Руф, Л. Елиј, М. Вигелиј, Сп. Мумиј, Секст Помпеј, Л. Лукилиј Балбо, Мнесарх од Атина, Хекатон од Родос, Дардан од Атина, Дионисиј од Кирена, а најпознат меѓу нив бил Посидониј (135 п.н.е. — 51 п.н.е.), кој ја основал познатата стоичка школа на Родос во која учеле многу познати Римјани (Помпеј, Цицерон итн.).
Цвишенанско Езеро

Цвишенанско Езеро (познато и како Цвишенанер Мер; |Zwischenahner Meer) — езеро во сојузната покраина Долна Саксонија, Германија. Езерото се наоѓа на височина од околу 5 метри и има површина од 5,5 км<sup>2</sup>. Местото Бад Цвишенан се наоѓа на неговиот јужен брег, по кого е и именувано. Тоа е трето најголемо езеро во Долна Саксонија.
Езерото е длабоко околу 6 метри на најдлабоката точка и има просечна длабочина од околу 3 метри.
Езерото се појавило пред 11.000 години по пропаѓање на солна купола.
Езерото е пловно и поседува редовна фериботска линија, која започнала во 1874 година. Претставува дом на т.н. „бела флота“ (''Weiße Flotte'') од 1987 година. Трите брода пловат редовно помеѓу различните докови долж езерското крајбрежје. Доковите се наоѓаат во Бад Цвишенан, Роструп и Драјберген.
Езерото го направило Бад Цвишенан омилено туристичко одредиште и градот поседува бројни бањски одморалишта.
1 Галерија
Посидониј

Посидониј (грчки: Ποσειδώνιος; 135 п.н.е., Апамеја, Сирија — 51 п.н.е., Родос или Рим) — старогрчки политичар, астроном, географ, историчар, математичар, учител и философ, припадник на стоицизмот.
1 Животопис
Посидониј е роден во Апамеја, Сирија. По долги научно-истражувачки патувања низ Италија, Галија, Лигурија, Шпанија, Сицилија и Северна Африка, се доселил на островот Родос, кој му станал втора татковина. Посидониј бил притан, т.е. највисок државен службеник во својот град и двапати патувал во Рим како дипломатски пратеник (во 87 п.н.е. и во 51 п.н.е.).
2 Творештво
На островот Родос, Посидониј ја основал познатата школа во која учеле низа истакнати Римјани, меѓу кои и Цицерон и Помпеј. Неговите сфаќања се одраз на многубројните патувања така што неговото универзално творештво не е од енциклопедиска природа, туку тој го проучува она што е карактеристично во природата и во духовниот живот. К. Рајнхарт го оценил философскиот систем на Посидониј како најчиста философија на окото, а него го нарекува „најголемиот очен мислител на Антиката“ (''der grösste Augendenker der Antike''). Посидониј бил најуниверзалниот хеленистички мислител — државник, математичар, историчар, географ, астроном, воспитувач, етнограф, историчар на културата итн. Тој е заслужен за повторното оживување на природните науки и се навратил кон учењето на Аристотел, а поради тоа „аристотелизирање“ му забележувале многу од строгите стоичари. К. Прехтер го прикажува Посидониј со следниве зборови: „Во спојувањето на источниот и хеленскиот начин на постоењето, вистински претставник на хеленизмот, во исто време и мистичар и рационалист, оној кој верува во чуда и егзактен етиолог, спекулативен мислител и емпирист, самостоен набљудувач и преработувач на историската традиција, природонаучник и познавач на човековата природа и во областа на практичната политика, тој себеси, само делумно одејќи по трагата на својот учител Панетиј, создал такво сфаќање на светот во кое досократските, платонските, аристотелските и стоичките елементи се врзуваат во складно изграден систем“. Негови најзначајни дела се: „За душата“, „За доблестите“, „За вселената“, „За страстите“, „За гневот“, „За она што доликува“ итн. Негов наследник во схолархатот на Родос бил неговиот внук од ќерката, Јасон од Ниса, кој пишувал биографии и записи од историјата на философијата.
Апен (Долна Саксонија)

Апен (|Apen; |Aap) — општина во округот Амерланд, во сојузната покраина Долна Саксонија, Германија.
1 Географија
1.1 Местоположба
Апен се наоѓа во Олденбургер Гест, во сливното подрачје на Емс.
Најблизок поголем град е Олденбург, околу 28 километри источно од Апен.
1.2 Соседни општини
Општината Апен се граничи (од исток надесно) со следниве места: градот Вестерштеде и општината Едевехт во округот Амерланд, со општината Барсел во округот Клопенбург и со општините Детерн и Упленген во округот Лер.
1.3 Општински единици
Кон општината Апен припаѓаат следниве места:
* Апен со Рогенмор, како и делови од Клаухерн и Ленгенермор
* Аугустфен I
* Аугустфен II со Аугустфен III, како и преостанатите делови од Клаухерн и Ленгенермор
* Есперн со Аперфелд, Апермарш, Годенсхолтервег, Клампен и Винкел
* Годенсхолт со Годенсхолтерфелд, Ротенметен и Ринцелдорф
* Хенгстфорде со Аперберг, Хенгстфордерфелд и делови од Нордло-Канал
* Нордло со делови од Нордло-Канал
* Танге со делови од Нордло-Канал
* Фрешен-Бокел со Бокелермор и Холтгаст
2 Галерија
Боре Трајковски

Боре Денков Трајковски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од земјоделско семејство. Завршил основно училиште, а подоцна работел како земјоделец. По ослободувањето на Македонија, на 15 септември 1944 година стапил во Шеснаесеттата македонска ударна бригада и учествувал во борбите за расчистување на балистичките банди во Гнилане и други места. Подоцна заминал во Земун, каде завршил тримесечна воена обука. Наместо на Сремскиот фронт, останал во Белград да ги чува заробените Германци. Таму се разболел од голема настинка, поради што бил ослободен од армијата. По враќањето дома, подлегнал на болеста.
2 Наводи
Димитрија Трајковски

Димитрија Ацев Трајковски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно семејство. Завршил основно училиште. Пред да стапи во армијата, тој се занимавал со земјоделство. На 22 ноември 1944 година, со Четириесет и втората дивизија заминал на Сремскиот фронт каде учествувал во ослободувањето на Војводина и другите краишта на Југославија. Подоцна бил распореден во дивизискиот инжинерски баталјон. Од недоволно писмено селско дете, со помошта на старешините, израснал во одличен миночистач. Своето знаење несебично го ставил на располагање на одговорната служба. Многубројни мински полиња, на Сремскиот фронт со неговата умешност биле исчистени. Во јуни 1945 година вршејки ја својата должност при чистење на минско поле во околината на Бихаќ, загинал со двајца другари. Посмртните останки му биле пренесени и закопани во неговото родно село.
2 Наводи
Стево Трајковски

Стево Петров Трајковски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно семејство. Завршил основно училиште во родното село. По завршувањето на училиштето им помагал на родителите во обработувањето на земјата. Во текот на окупацијата станал симпатизер на Народноослободителната борба. На 29 ноември 1944 година стапил во Треттата македонска ударна бригада, со која заминал на Срем. Во Земун завршил воено-политичка обука, по што учествувал во пробивот на Сремскиот фронт. На 16 април 1945 година во големата битка против непријателот за ослободување на Врпоље, храбро загинал со својот помлад брат Благоја. Посмртните останки на двајцата браќа биле пренесени и закопани во нивното родно село.
2 Поврзано
* Благоја Трајковски
3 Наводи
Els Beerten

Els Beerten (родена на 27 март 1959 година) е фламански писател на литература за деца.
1 Кариера
Бертен дебитирала во 1987 година со книгата ''Scènes''.
Во 2004 година, таа ја добила наградата Gouden Zoen за нејзината книга ''Lopen voor je leven''.
Во 2009 година, таа ги освоила наградите Nienke van Hichtum-prijs, Boekenleeuw и Gouden Boekenulil за нејзината книга ''Allemaal willen we de hemel'' (2008). Таа исто така ги освоила наградите Lavki-prijs voor het Jeugboek во 2011 година и Prijs van de Vlaamse Gemeenschap voor Jeugdliteratuur, во 2013 година за оваа книга.
Нејзините книги се илустрирани од различни илустратори, вклучувајќи ги Kristien Aertseen, Geert Vervaеke и Fred de Hejj.
2 Награди
* 2004: Gouden Zoen, ''Lopen voor je leven''* 2009: Nienke van Hichtum-prijs, ''Allemaal willen we de hemel''* 2009: Boekenleeuw, ''Allemaal willen we de hemel''* 2009: Gouden Boekenuil, ''Allemaal willen we de hemel''* 2011: Lavki-prijs voor het Jeugdboek, ''Allemaal willen we de hemel''* 2013: Prijs van de Vlaamse Gemeenschap voor Jeugdliteratuur, ''Allemaal willen we de hemel''
Благоја Трајковски (Миладиновци)

Благоја Петров Трајковски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно семејство. Основно училиште завршил во родното село. Откако го завршил основното образование, им помагал на родителите и чувал добиток. По окупацијата на Македонија му се придружил на својот постар брат во помагањето на Народноослободителното движење. На 29 ноември 1944 година, по ослободувањето на Скопје, стапил во Треттата македонска ударна бригада, со која заминал во Земун. Успешно завршил воено-политичка обука ѝ се запознал со ракувањето на новоприменото оружје. Бил учесник во пробивот на Сремскиот фронт, а на 16 април 1945 година, во една нова битка за ослободување на Врпоље, храбро загинал заедно со својот постар брат Стево. Неговите посмртни останки, како ѝ тие на неговиот постар брат биле пренесени и закопани во Миладиновци.
2 Поврзано
* Стево Трајковски
3 Наводи
Слободан Трајковски (партизан)

Слободан Трајковски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно градско семејство. Завршил основно училиште, а подоцна работел како кондураџија. Во составот на XV македонски корпус заминал за Срем, каде завршил воена обука. Бил распореден во Артилериската бригада, во која се оформил како одличен артилерец. Со Бригадата ја доживел и најголемата победа на македонските дивизии при заземањето на Славонска Пожега. Во таа славна борба, храбро загинал во април 1945 година.
Илија Трпевски

Илија Стојанов Трпевски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно семејство. Основно училиште завршил во селото. Во септември 1944 година стапил во Дванаесеттата македонска ударна бригада со која учествувал во разни борби низ Македонија за ликвидирање на одметнатите балистички банди. Подоцна се префрлил во Четиринаесеттата македонска ударна бригада. Бил учесник во големиот пробив на Сремскиот фронт. При јуришот на Славонска Пожега храбро загинал на 25 април 1945 година. Бил закопан во градот каде што загинал.
2 Наводи
Милан Трпчевски

Милан Спасев Трпчевски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно семејство. Завршил основно училиште, а подоцна се занимавал со земјоделство. На 22 ноември 1944 година стапил во Треттата македонска ударна бригада, со која, по борбите во Македонија, заминал во Србија. Таму учествувал во ликвидирањето на заостанатите балистички банди. Потоа заминал за Војводина ѝ по тримесечната воено-политичка обука заминал на фронтот. На 12 април 1945 година бил учесник во големата офанзива на Првата југословенска армија. Со Бригадата учествувал во борбите за ослободување на Врпоље, каде храбро загинал. Посмртните останки му биле пренесени и закопани во родното село.
2 Наводи
Коце Трпчевски

Коце Трпчевски ( во — во ) — македонски партизан, борец за слобода на Македонија и учесник во НОВ.
1 Животопис
Завршил основно училиште. Со оглед на тоа што имал неплодна земја, заминал на печалба. Крстосувал во разни краишта на земјата, во потрага за корка леб. Летото 1944 година, учествувал во подготовките за борба против бугарскиот фашистички окупатор. Во таа насока активно настојувал да ја прошири базата на партизаните во неговото село. Бил неуморен во свикување состаноци со селаните, жените и младинците, како ѝ еден од организаторите за редовно носење храна и други материјали за одредот. Станал член на првиот Народноослободителен одбор во селото. Во април 1944 година, бил провален и затворен од бугарскиот фашистички окупатор, а потоа близу селото бил и убиен од страна на бугарскиот окупатор.
2 Поврзано
Стрелани во втората провала (април, 1944 година) од страна на бугарската полиција биле ѝ:
* Трипун Димитровски
* Петар Богоевски
* Трајко Кочовски
* Трајан Милошевски
* Среќко Богоевски
* Саве Серафимовски
* Милан Стаматовски
3 Наводи
Ацо Тулевски

Ацо Тодоров Тулевски ( во — во ) — македонски партизан, борец за слобода на Македонија и учесник во НОВ.
1 Животопис
Завршил основно училиште, а потоа изучил занает. Се вработил во градот како шивач. На 15 октомври 1944 година стапил во Шеснаесеттата македонска ударна бригада. Храбро се борел против балистите и Германците во подножјето на Скопска Црна Гора. По ослободувањето на Скопје, заминал за Косово каде учествувал во бројните акции за ликвидирање на заостанатите балистички банди. Со XV македонски корпус заминал во Војводина, каде бил распореден во минофрлачката единица. Учествувал во пробивот на Сремскиот фронт, а и во наредните борби и во битката за ослободување на Ѓаково. Храбро загинал во април 1945 година.
2 Наводи
Пливање на Летните олимписки игри 2020 – 400 м мешано во машка конкуренција

Дисциплината 400 метри мешано во машка конкуренција во пливање на Летните олимписки игри 2020 била одржана на 24 и 25 јули 2021 година, во Аква центарот во Токио. Ова било петнаесетти последователен пат да се одржи оваа дисциплина на Летните олимписки игри, бидејќи истата се одржала на секое издание од 1964 година.
Златниот медал го освоил Чејс Калиш од САД, среброто отишло кај неговиот сонародник Џеј Литерланд, а бронзата ја освоил Брендон Смит од Австралија.
1 Рекорди
Пред ова натпреварување, актуелните светски и олимписки рекорди биле следниве:
2 Квалификации
Потребното време за квалификување на Олимписките игри во оваа дисциплина било 4:15.84. По двајца пливачи од еден Национален олимписки комитет (НОК) можат автоматски да се квалификуваат доколку испливале време потребно за квалификување на настанот. Времето за избирање на натпреварувачи е до 4:21.46. До еден пливач на состанок на НОК тоа време е подобно за избор, доделено според светскиот пласман сè додека не се достигне максималната квота за сите настани во пливање. Секој НОК без машки пливач квалификуван во некоја дисциплина, исто така, може да го искористи своето место за универзалност.
3 Формат
Натпреварувањето во оваа дисциплина се состои од две рунди: серии и финале. Пливачите со најдобри 8 остварени времиња во сериите се пласираат во финалето. Таканаречните ''допливувања'' (на англиски swim-offs) биле користени колку што е потребно пати за да се одреди кои пливач ќе обезбеди пласман во следната рунда во случаи на идентично остварено време.
4 Распоред
Сите времиња се според Јапонското време (UTC+9)
Дата, Време, Рунда
24 јули, 19:02, Серии
25 јули, 10:30, Финале
5 Медалисти
Злато, Сребро, Бронза
6 Резултати
Пливачите со 8 најдобри остварени времиња, без оглед од која серија доаѓаат, се квалификуваат за финалето.
6.1 Серии
Место, Серија, Линија, Пливач, Земја, Време, Инфо
1, 4, 6, Брендон Смит, 4:09.27, Q, ОК
2, 3, 3, Луис Клербурт, 4:09.49, Q, НР
3, 3, 4, Чејс Калаш, 4:09.65, Q
4, 3, 5, Давид Верасто, 4:09.80, Q
5, 4, 5, Џеј Литерланд, 4:09.91, Q
5, 4, 2, Алберто Рацети, 4:09.91, Q
7, 4, 3, Леон Мершан, 4:10.09, Q
8, 3, 6, Макс Личфилд, 4:10.20, Q
9, 4, 4, Даија Сето, 4:10.52
10, 4, 7, Ванг Шун, 4:10.63
11, 3, 2, Јуки Икари, 4:12.08
12, 4, 1, Јакоб Хеитман, 4:12.09
13, 3, 1, Петер Бернек, 4:12.38
14, 3, 7, Апостолос Папастамос, 4:12.50
15, 2, 4, Хоан Љуис Понс, 4:12.67
16, 2, 6, Се-Бом Ли, 4:15.76
17, 2, 5, Арјан Книпинг, 4:15.83
18, 2, 2, Максим Ступин, 4:16.21
19, 4, 8, Пјер Андреа Матераци, 4:16.31
20, 1, 5, Жозе Пауло Лопес, 4:16.52
21, 3, 8, Броуди Вилијамс, 4:17.27
22, 2, 8, Џарод Аројо, 4:17.46
23, 2, 7, Рихард Наѓ, 4:18.29
24, 1, 4, Томас Перибонио, 4:18.73
25, 2, 1, Ванг Хсинг-хао, 4:19.06
26, 2, 3, Максим Шемберев, 4:19.40
27, 1, 3, Рон Полонски, 4:21.50
28, 1, 6, Кристоф Мејер, 4:25.17
29, 1, 2, Луис Вега Торес, 4:27.65
6.2 Финале
Место, Линија, Пливач, Земја, Време, Инфо
3, 4:09.42
7, 4:10.28
4, 4:10.38
4, 6, 4:10.59
8, 4:10.59
6, 1, 4:11.16
7, 5, 4:11.22
8, 2, 4:11.32
Живко Урдаревски

Живко Велков Урдаревски ( во — во ) — македонски партизан, борец за слобода на Македонија и учесник во НОВ.
1 Животопис
Завршил основно училиште во селото. Немајќи услови за натамошно образование, се занимавал со земјоделство. На 21 септември 1944 година стапил во Шеснаесеттата македонска ударна бригада ѝ веднаш се вклучил во борбите против балистите, кои биле навлезени во неговото село. Гонењето на балистичките банди го продолжил ѝ на Косово сè до нивното конечно разоружување и уништување. Потоа заминал за Срем, каде завршил воена обука. На 12 април 1945 година учествувал во големата Сремска офанзива, во пробивот на фронтот и гонењето на Германците. Во натамошните борби кај Илинци, храбро загинал на 14 април 1945 година. Бил закопан на борбената позиција.
2 Поврзано
* Александар Урдаревски
* Трипун Урдаревски
* Санде Урдаревски
* Никола Урдаревски
* Стоилко Урдаревски
* Стојан Урдаревски
* Неделко Урдаревски
* Благоја Урдаревски
* Љубе Урдаревски
* Младен Урдаревски
* Перо Урдаревски
3 Наводи